Tembung diaspora iku tegese pencar. Lha diaspora Jawa iku ya pencare wong Jawa sakdonya. Neng situs kene iki dadine babagan sedulur Jawa sakdonya dirembug sakkuwat-kuwate. Sebab nggoleki informasine angel banget. Neng ngendi-endi wae eneng sedulur Jawa. Neng situs web iki aneka negara-negara sing ana sedulur Jawa dirembug: Afrika Kidul, Australia, Brunei Darussalam, Guyana Prancis, Indonesia, Kaledonia Anyar, Landa, Madagaskar, Meksiko, Malaysia, Singapura, Sri Lanka, Suriname, Thailand. Sing dirembug uga transmigrasine wong tani Jawa saka tanah Jawa sing dimenyangake pulo-pulo Indonesia liya wiwit taun 1950 nganti seprene.
